15/10/2009 | Administración LocalMunicipal
Cee
Aprobación definitiva da ordenanza reguladora das taxas por recibir ensino nas escolas e actividades físico-deportivas do Concello de Cee

ANUNCIO Con data 24 de xullo de 2009, o Pleno do Concello acordou aprobar inicialmente a ordenanza reguladora das taxas por recibir ensino nas escolas e actividades físico-deportivas do Concello de Cee. O dito acordo foi sometido a información pública durante o prazo de 30 días hábiles, sen que durante este se presentasen reclamacións ou suxestións en relación co mesmo, polo que se entende definitivamente adoptado o acordo, ata este momento provisional. Insértase a continuación o texto íntegro da devandita ordenanza para os efectos da súa entrada en vigor: Este Concello conforme ó autorizado polo artigo 106 de la Ley 7/85 de 2 de abril, Reguladora de las Bases del Régimen Local e de acordo co previsto no artigo 20.4, v) del RDL 2/2004 Regulador de las Haciendas Locales, establece a Taxa por ensinos especiais en establecementos docentes das Entidades Locais, que se regulará pola presente Ordenanza, redactada conforme ó disposto no artigo 16 do Real Decreto citado. Constitúe o feito impoñible deste tributo, a prestación polo Concello de Cee dos servicios das escolas deportivas e das actividades fisico-deportivas destinadas á totalidade dos veciños do municipio. Prestaránse os servizos de ensinanza de: educación física de base, escolas deportivas municipais de fútbol sala e de patinaxe e ximnasia de mantemento para adultos. A taxa se considerará devengada, nacendo a obrigación de contribuír coa iniciación da prestación do servicio, que será no momento en que se formalice a correspondente matrícula. Serán suxeitos pasivos contribuíntes, as persoas físicas ou xurídicas, así como as entidades as que se refire o artigo 33 da Ley General Tributaria, que soliciten ó servicio para as persoas beneficiarias do servicio.1.-Responderán solidariamente das obrigas tributarias do suxeito pasivo as persoas físicas e xurídicas as que se refiren os artigos 38.1 e 39 da Ley General Tributaria.2.-Serán responsables subsidiarios os administradores das sociedades ou síndicos, sociedades ou liquidadores de quebras, concursos, sociedades e entidades en xeneral, nos supostos y co alcance que sinala ó art.40 da Ley General Tributaria. Á cuantía das Taxas regulada nesta Ordenanza Fiscal será la fixada na tarifa seguinte: INSCRICIÓN ANUAL 1. Poboación infantil (dos 4 ata os 16 anos) Educación Física de Base.10€ Escola Deportiva Municipal de Fútbol Sala.10€ Escola Deportiva Municipal de Patinaxe.10€ 2. Poboación adulta Ximnasia de Mantemento (2 horas/semana).42€ Ximnasia de Mantemento (3 horas/semana).63€ Á tarifa anteriormente sinalada, se lle engadirán en todo caso, as taxas ou prezos públicos que poidan fixar en uso da súa competencia a Administración da Comunidade Autónoma e que baixo ningún concepto se considerarán ingresos deste Concello.1.- A taxa por matrícula esixirase en réxime de autoliquidación.2.-Os interesados na prestación deste servicio deberán presenta-la solicitude de matrícula non prazos que se fixen cada ano por Decreto da Alcaldía. No momento de presentación da solicitude, será abonado o importe da matrícula.3.-A cota anual é obrigatoria dende o primeiro día de cada curso, ou aquel en que teña lugar a reincorporación ou alta, debendo satisfacerse nas contas abertas a nome do concello en calquera entidade colaboradora ou, no seu caso, na Tesourería da Corporación (en casos excepcionais e a criterio da Tesoureira). 4.- En calquera momento e a requirimento da Intervención, o responsable das actividades poderá esixir ós suxeitos pasivos da taxa os xustificantes das liquidacións efectuadas, que non consten na Intervención deste Concello. Non se poderán recoñecer outros beneficios fiscais na presente taxa que os expresamente previstos en normas con rango de lei, os derivados dos tratados internacionais, e os convenios de persoal vixentes neste Concello. En todo o relativo á calificación de infraccións tributarias e sancións, ademais do previsto nesta Ordenanza, estarase ó disposto nos artigos 77 e seguintes da Ley General Tributaria e demais normativa aplicable. A presente ordenanza fiscal entrará en vigor ó día seguinte da súa publicación no Boletín Oficial da Provincia e comezará a rexer a partir do curso escolar 2009-2010, permanecendo en vigor ata a súa modificación ou derrogación expresa. Cee, 5 de outubro de 2009 O ALCALDE Ramón Vigo Sambade.